Virallinen lehti nro C 320 , 06/11/1999 s. 0102



KIRJALLINEN KYSYMYS P-3991/98 esittäjä(t): Georg Jarzembowski (PPE) komissiolle (21. joulukuuta 1998) Aihe: Täysdigitaalisten EU-ajopiirtureiden hyväksyminen maissa, jotka ovat allekirjoittaneet Euroopan sopimuksen kansainvälisessä tieliikenteessä käytettävien ajoneuvojen miehistöjen työstä (AETR-maat) Asetuksia (ETY) 3820/85(1) ja (ETY) 3821/85(2) muutetaan asetuksella (EY) 2135/98(3) siten, että tietyissä tavara- tai henkilöliikenteeseen tarkoitetuissa, ensi kertaa markkinoille saatettavissa ajoneuvoissa on oltava täysdigitaalinen ajopiirturi. Asetuksen (EY) 2135/98 2 artiklan 1 kohdan a alakohdassa edellytetään markkinoille saattamista koskevien velvollisuuksien ohella erillistä säädöstä 24 kuukauden pituisella siirtymäajalla. Uuden täysdigitaalisen ajopiirturin käyttöönotto herättää ajoneuvoalan yrittäjissä epävarmuutta, koska ei tiedetä, hyväksyvätkö AETR-maat uuden ajopiirturin vai joudutaanko AETR-maahan ajettaviin kuorma- ja linja-autoihin tulevaisuudessa asentamaan edelleen myös vanha ajopiirturi. Edellisen johdosta kysyn komissiolta seuraavaa: 1. Milloin aiotaan hyväksyä asetuksen (EY) 2135/98 2 artiklan 1 kohdan a alakohdassa tarkoitettu säädös, josta käynnistyy 24 kuukauden mittainen siirtymäaika, jonka kuluessa uusiin kuorma- ja linja-autoihin on asennettava uusi täysdigitaalinen ajopiirturi? 2. Kielletäänkö AETR-sopimuksessa se, että uudella ajopiirturilla varustettuun ajoneuvoon on asennettava myös vanhanmallinen ajopiirturi AETR-maahan ajettaessa tai onko olemassa säädöksiä, joissa AETR-mailta edellytetään uuden ajopiirturin hyväksymistä? 3. Aikooko komissio tehdä AETR-maiden kanssa erillissopimuksen uuden ajopiirturin hyväksymisestä? Komission jäsenen Neil Kinnockinkomission puolesta antama vastaus (10. helmikuuta 1999) 1. Tieliikenteen valvontalaitteista annetun asetuksen (ETY) 3821/85 sekä asetusten (ETY) 3820/84 ja (ETY) 3821/85 täytäntöönpanosta annetun direktiivin 88/599/ETY muuttamisesta 24 päivänä syyskuuta 1998 annetun neuvoston asetuksen (EY) 2135/98(4) 2 artiklan 1 kohdan a alakohdassa tarkoitettu säädös (komission asetus) on määrä julkaista Euroopan yhteisöjen virallisessa lehdessä kesään 1999 mennessä. 2. Kansainvälisessä maantieliikenteessä käytettävien ajoneuvojen miehistöjen työstä tehdyn Euroopan sopimuksen (AETR-sopimus) 10 artiklan 1 kohdan a alakohdassa määrätään, että 20 päivänä joulukuuta 1985 annetun neuvoston asetuksen (ETY) 3821/85(5) mukaisten valvontalaitteiden on täytettävä kyseisen artiklan vaatimukset tyyppihyväksynnän, asennuksen, käytön ja tarkastuksen osalta. Siten neuvoston asetuksen (ETY) 3821/85 (sellaisena kuin se on muutettuna neuvoston asetuksella (EY) 2135/98) liitteen IB uudet digitaaliset valvontalaitteet täyttävät myös AETR-sopimuksen 10 artiklan vaatimukset. Tästä syystä sellaisia ajoneuvoja, joissa on uudet digitaaliset valvontalaitteet, ei tarvitse varustaa vanhoilla ajopiirtureilla. 3. Edellä olevista syistä ei ole tarpeen tehdä uusien valvontalaitteiden tunnustamista koskevia erityissopimuksia. Komissio tiedottaa ETA-maille ja AETR-maille uusien laitteiden ominaispiirteistä, jotta niiden toimeenpanoviranomaiset voivat tutustua laitteiden käyttöön. Komissio on jo aloittanut yhdessä jäsenvaltioiden kanssa toimet AETR-sopimuksen muuttamiseksi. Tarkoituksena on asettaa pakollinen määräaika uusien digitaalisten valvontalaitteiden käyttöönotolle niissä AETR-maissa, jotka eivät kuulu ETAn jäsenvaltioita. (1) EYVL L 370, 31.12.1985, s. 1. (2) EYVL L 370, 31.12.1985, s. 8. (3) EYVL L 274, 9.10.1998, s. 1. (4) EYVL L 274, 9.10.1998. (5) EYVL L 370, 31.12.1985.